AARHUS: En høj mand iført hættetrøje blev natten til fredag taget i at skrue hjulbolte løs på en parkeret bil i Gyldenløvesgade i Aarhus N.

En 49-årig mand var på vej på arbejde klokken 4.08 i nat. Her opdagede han en mand, der siddende på en grøn mælkekasse ved bilens ene hjul, var i gang med at løsne hjulbolte med en topnøgle.

Den 49-årige råbte højt, hvad han lavede, og det fik manden til at smide topnøglen og løbe væk.

Den 49-årige forsøgte at løbe efter ham men formåede ikke at fange manden.

Gerningsmanden beskrives som:





Sort hudfarve



190 cm høj



Iført mørk hættetrøje og grå knickers



Kontakt gerne politiet på 114, hvis du har oplysninger i sagen.